Սերբական Հանրապետություն

Սերբական Հանրապետություն (սերբ.՝ Република Српскa), Բոսնիա և Հերցեգովինայի տարածքում գտնվող երկու սահմանադրական և իրավական տարածքներից մեկը (մյուս տարածքը Բոսնիա և Հերցեգովինայի Դաշնությունն է)։ Այն ունի իր առանձին տնտեսվարող սուբյեկտները, որոնք հիմնականում ինքնավար են։ Իրավական այս դաշնության մայրաքաղաքը դե ֆակտո կերպով ընդունված է համարել Բանյա Լուկան։ Անվանում Սերբախորվաթերեն պետության անվանումը թարգմանվում է «Սերբական Հանրապետություն» (Република Српска)։ Չնայած դրան, մյուս պաշտոնական լեզուներով երկրի անվանումը թարգմանվում է նաև որպես Սերբ Հանրապետություն կամ Բոսնիական սերբ Հանրապետություն։ 2014 թվականին մամուլին տված հարցազրույցում Բոկան Դրագոսլավը նշել է, որ երկրի իսկական անվանումը պետք է լինի «Սրպսկայի Հանրապետություն»։ Աշխարհագրություն Շրջաններ Համաձայն տարածքային կազմակերպության և տեղային ինքնակառավարման մարմինների սահմանած օրենքների, որոնք ընդունվել են 1994 թվականին, Սերբական Հանրապետությունը (կամ Սրպսկայի Հանրապետությունը) բաժանվում է 80 շրջանների (մունիցիպալիտետների)։ Դրանից հետո, ըստ Դեյթոնի Խաղաղության համաձայնագրի ընդունվեց Սերբական Հանրապետության նոր վարչատարածքային բաժանումը, որի համաձայն երկիրը բաժանվում էր 63 շրջանների։ Խոշորագույն քաղաքը և մայրաքաղաքը Բանյա Լուկան է։ Ըստ 2013 թվականի արդյունքների, Սերբական Հանրապետության խոշոր քաղաքներն են՝ Բանյա Լուկա, բնակչություն՝ 199,191 Բիյելյինա, բնակչություն՝ 114,663 Պրիյեդոր, բնակչություն՝ 97,588 Դոբոյ, բնակչություն՝ 77,223 Պատմական Սարաևո, բնակչություն՝ 64,966 Զվորնիկ, բնակչություն՝ 63,686 Գրադիշկա, բնակչություն՝ 56,727 Տեսլիչ, բնակչություն՝ 41,904 Պրինյավոր, բնակչություն՝ 38,399 Լակտաշի, բնակչություն՝ 36,848 Տրեբինյե, բնակչություն՝ 31,433 Դերվենտա, բնակչություն՝ 30,177 Մոդրիչա, բնակչություն՝ 27,799 Դուբլիցա, բնակչություն՝ 23,074 Բոչա, բնակչություն՝ 12,334 Քաղաքներ Ծանոթագրություններ